สีเบสิคอย่างสีน้ำตาลเป็นโทนสีที่สามารถสร้างสรรค์ลุคส์ให้ดูต่างๆ นาๆเข้ากันได้กับทุกผิว ถึงแม้ว่ามันจะเป็นสีเรียบๆแต่วันนี้จะมาทำให้มันดูน่ารักเจิดจรัสกันได้ง่ายๆด้วยโทนสีน้ำตาลกันค่ะ เริ่มต้นด้วยการลงเบสที่เข้ากับสีผิวให้ทั่วหน้าเพื่อช่วยพรางรูขุมขนให้ผิวเรียบเนียนและยังปกป้องแดดอีกด้วย ถัดมาก็แป้งผสมรองพื้น โดยการใช้แปรงปัดเบาๆให้ทั่วหน้าเพื่อความเป็นธรรมชาติไม่ควรตบซะหนาละ ต่อด้วยการเขียนคิ้วโทนสีน้ำตาลตามแนวคิ้วแล้วใช้คัตตอนบัดเบลนตรงหัวคิ้วให้ฟุ้งๆเป็นธรรมชาติตามขั้นตอนต่อไปนี้ เริ่มแรกการเกลี่ยเบสสีครีมให้ทั่วเบ้าตา ใช้สีเหลืองครีมประกายทองทาให้ทั่วเบ้าตาอีกที เลือกแปรงหัวใหญ่แตะอันเดอร์อายสีครีมทาใต้ตาเพื่อให้ดูสว่างสดใสมากยิ่งขึ้น เลือกชิปแตะลงที่สีน้ำตาลอ่อนแล้วทาตามแนวชั้นตาให้ชิดขอบตา จากนั้นก็ใช้ด้วยสีน้ำตาลเข้มที่ขอบตาล่าง จากหางตามาถึงกลางตา แล้วก็ทาสีน้ำตาลเข้มสีเดิมเบลนจากหางตาล่างขึ้นไปที่หางตาบน พร้อมทั้งทาเข้าไปในรอยพับชั้นตาจากหางตามาสู่งกลางตาเพื่อเน้นรอยชั้นตาให้ดูกลมโตขึ้น อุปกรณ์ต่างๆหาซื้อได้จาก<a href="http://www.umikotrading.com">ที่นี่</a> ต่อด้วยการเบลนสีที่ขอบตาล่างด้วยสีน้ำตาลอ่อน เขียนขอบตาล่างสีดำให้ชิดขอบตาจนถึงหางตา ความยาวให้เท่ากับรูปตาไม่ต้องตวัดหางตา จบด้วยดัดขนตาพร้อมกับปัดด้วยมาสคาร่าทั้งขนตาบนและล่าง ถัดมาด้วยการติดขนตาปลอมช่อบางๆเสริมที่ขนตาบนอีกที หน้าเนียนแล้ว รวมทั้งตาก็โตแล้ว ถัดไปด้วยการปัดแก้มสองเฉดสีด้วยสีส้มและสีชมพู เริ่มต้นการปัดโทนสีส้มที่โหนกแก้มแล้วปัดซ้ำด้วยสีชมพูที่พวงแก้มให้ดูดูดีมากยิ่งขึ้น ถัดไปคือการทาลิปสติกให้ดูหวานด้วยโทนสีชมพูนู้ดเพื่อให้รูปปากอวบอิ่มเป็นธรรมชาติ  ด้วยทริคขั้นต้นนั้นเป็นการปรับลุคส์ให้หวานแต่เราสามารถเปลี่ยนให้สีน้ำตาลเบสิคนี้ดูเซ็กซี่ได้ง่ายๆ ด้วยวิธีต่อไปนี้ ทาหัวตาเป็นรูปสามเหลี่ยมด้วยอายแชโดว์สีฟ้าอ่อน กรีดอายไลเนอร์ที่หางตาให้ยาวเกินรูปตาจริง แต่ไม่ควรมากเกินไป เอาพอดีๆเพื่อให้รูปตาดูโฉบเฉี่ยวมากยิ่งขึ้น เปลี่ยนสีลิปด้วยการทาโทนเบจนู้ดสีอ่อนๆ แล้วทากรอบปากด้านในด้วยเบจสีเข้ม